*Ne poistovećivati sa **Dardanci (Mala Azija)**.*
Dardanija u Rimskoj Imperiji kao dio provincije Moesia Superior
Ilirska plemena
**Dardanci** ili **Dardani** (lat. *Dardani*; antgrč. Δαρδάνιοι [*Dardánioi*], Δάρδανοι [*Dárdanoi*]), su bili pripadnici miješanog tračko-ilirskog plemena koje je u antičko vrijeme naseljavalo područje Balkana (dijelove teritorija današnjih država Srbije i Makedonije). Na Balkan su se naselili iz Male Azije tokom egejske seobe naroda. Njihova zemlja zvala se **Dardanija**. U I stoljeću pne. zabilježeni su njihovi upadi sa Scordiscima na teritorije tadašnje Makedonije. Početkom I stoljeća Rimljani su ih konačno apsorbirali te je Dardanija postala dio rimske provincije Moesia Superior (dio teritorije današnje Srbije južno od rijeke Dunav i sjeverna Bugarska). Prema historičaru Strabonu, Dardanci su bili podijeljeni u dvije pod-grupe; Galabri i Thunaki. Strabon inače nije pohvalno opisao Dardance kada je rekao da su divlji i prljavi, mada je dodao da vole muziku.

U grčkoj mitologiji, Dardanus (Δάρδανος), je bio jedan od sinova Ilirijusa, rodonačelnika svih Ilira. Dardanus je dakle, rodonačelnik *Dardanoia* (Δάρδανοι) (ostali sinovi su bili Enchelus, Autarieus, Maedus, Taulas i Perrhaebus, također rodonačelnici plemena i to redom: Enhilejaca, Autarijata, Meda, Taulanata i Perhaeba).

HIstoričar J.J. Wilkes navodi da su važniji gradovi Dardanaca bili Ulpiana (Priština), Naissus (Niš), Therranda (Prizren), Vicianum (Vučitrn), Skopi, (Stoc, Skopje) a da im je glavni grad bio Damastioni (kod Ohridskog jezera).

Živeći na granici između uticaja Tračana i Ilira, Dardani su bili prototipski *balkanizirano* tračko-ilirsko pleme:

> Nijedan od naroda ... ne zaslužuje epitet *balkanski* u tolikoj mjeri kao Dardanci ... jer su opstali kao najstabilniji i najkonzervativniji etnički element na području u kome je sve bilo izloženo stalnim promjenama i jer se njihovi korijeni nalaze u dalekoj historiji i prije Homerovog doba i jer im je život na granici između Ilira i Tračana omogućio da zadrže svoju posebnost i jer su čak i pod Rimljanima uspjeli sačuvati etničko jedinstvo ... a po isteku antičkog doba, kada je Balkan bio dio dalekosežnih etničkih perturbacija, Dardanci su odigrali najvažniju ulogu u genezi novih naroda... Fanula Papazoglu, Central Balkan Tribes
> 
>

Vladari
-------

Prvi pomen dardanaca u istorijskim izvorima je iz doba makedonskog kralja Filipa II. (359 - 336), koji ih je pokorio. Oslobodili su se poslije smrti Aleksandra Makedonskog. U vrijeme keltske najezde 281 godine spominju se kao kraljevina, kojok su postali vjerovatno u doba Filipa II.

Prema historijskim zapisima Dardanci su imali nekoliko istaknutih vladara. Slijedi kratak spisak a više detalja o njima se može pronaći u odgovarajućim člancima: 

* Bardilis, kralj, IV stoljeće pne.
* Longarus, kralj, III stoljeće pne.
* Baton, kralj, III i II stoljeće pne.
* Monunius, kralj, III stoljeće pne.
* Teuta, kraljica, III stoljeće pne.

Dolazak rimljana su dočekali kao priliku da poraze svoje protivnike Makedonce.

Nakon rimskih osvajanja na Balkanu, odnosno osvajanjem Ilirije, za razliku od ostalih ilira, Dardani nisu postali rimski podanici u okviru provincije Ilirikum, odnosno Panonije ili Dalmacije, već provincije Moesia u I stoljeću n.e. Kasnije, krajem III stoljeća, imperator Dioklecijan je Moesiju podijelio, iz nje izdvojio Dardaniju i uspostavio joj sjedište u Naissusu (Niš).

Etimologija
-----------

Od 1854. godine i istraživanja Johann Georg von Hahna, lingvisti su zaključili da riječi *Dardanoi* i *Dardania* možda imaju veze sa proto-albanskom riječi koja znači *drvo kruške* (*dardhë* u savremenom albanskom jeziku). S druge strane, mišljenja su sukobljena oko izvornog značenja ove riječi iz proto-indoevropskog \**g'hord-* (što bi se onda moglo dovesti u vezu sa grčkim *achrás* - 'divlja kruška') ili \**dheregh-*.

Natpisi otkriveni u Dardaniji su jedan od glavnih dokaza koji potvrđuju ideju da su Dardanci bili miješana ilirsko-tračka grupa. Ilirska imena dominiraju u zapadnim dijelovima Dardanije i tu nisu pronađeni tračanski nazivi. Tipični tračanski nazivi (ali i primjeri ilirskih naziva) pronađeni su uglavnom u istočnom dijelu Dardanije, od mjesta Scupi (kod današnjeg Skoplja) do Naissusa (Niš) i Remesiane (Bela Palanka).

Ali posto Albanci nisu naseljavali ove prostore do 11.veka n.e. smatra se da je etimologija reci od srpske reci dar dan sto daje pcela med, tj. na tim prostorima kao i u dolini Neretve su se balvili pcelarstvom.

Napomena
--------

Pleme o kome je riječ u ovom članku nije povezano sa imenom *Dardanus*, mitskim osnivačem grada *Dardania* u istočnoj Turskoj ni moreuzom Dardaneli.

Izvori i vanjski linkovi
------------------------

* Grace Harriet Macurdy. The Wanderings of Dardanus and the Dardani, Transactions and Proceedings of the American Philological Association, Vol. 46 (1915), pp. 119–128
* András Mócsy, Sheppard Frere, *Pannonia and Upper Moesia: A History of the Middle Danube Provinces of the Roman Empire*, Routledge (1974), ISBN 0-7100-7714-9.
* J. J. Wilkes, The Illyrians 1992, ISBN 0-631-19807-5
* Strabon: knjige 1‑7, 15‑17, prevod na engleski, ed. H. L. Jones (1924), na LacusCurtius
* Georg Autenrieth, "A Homeric Dictionary", at Perseus
* Ralph F. Hoddinott, The Thracians, 1981, ISBN 0-500-02099-X
* Illyria and Illyrians Yahoo grupa
* Papazoglu, Fanula (1969). *Srednjobalkanska plemena u predrimsko doba. Tribali, Autarijati, Dardanci, Skordisci i Mezi*. ANUBiH, Sarajevo. Arhivirano iz originala na datum 2018-09-23. Pristupljeno 2018-12-11.